สอบถามค่ะคุณ ประจำเดือนหมดไปแล้ว แต่มีเหมือนเลือดสีเข้มๆออกน้ำตาลเข้มออกมา 3-5 วัน หลังจากนั้นก็หายแล้ว แบบนี้เป็นอะไรไหมคะ
สวัสดีค่ะ เลือดออกลักษณะดังกล่าว อาจเกิดจาก-เลือดที่ออกมาในช่วงท้ายของการมีประจำเดือน-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูกหรือปากมดลูกหากเลือดหยุดไปสนิทแล้ว แนะนำสังเกตอาการ หากมีเลือดออกผิดปกติระหว่างรอบเดือนอีก แนะนำไปพบสูตินรีแพทย์การดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์